অনুতপ্ত হয়ে দেবতা অ্যাপোলোর কাছে প্রায়শ্চিত্ত করতে যান হেরাক্লিস। তাকে রাজা ইউরিসথিয়াসের হয়ে ১২ বছর কাজ করার শাস্তি দেয়া হয়। শাস্তির অংশ হিসাবে দুঃসাধ্য ও প্রায় অসম্ভব ১২টি কাজ পান তিনি। গ্রিক মিথলজিতে “Twelve Labors” নামে পরিচিত এগুলো। নিমিয়ার কুখ্যাত সিংহ ও লার্নিয়ান হাইড্রাকে শিকার করার জনপ্রিয় কাহিনীগুলো এখান থেকেই এসেছে। বীরদের মধ্যে মৃত্যুর পর একমাত্র হেরাক্লিসই পরিপূর্ণ দেবতার মর্যাদা পেয়েছেন।